OpenLLM-France/wikimedia huggingface dataset:
# Pedra Negra

La Pedra Negra (en àrab الحجر الأسود, al-ḥajar al-aswad) és una relíquia molt important dins del món musulmà. És situada a l'angle sud-est de la Kaba ("casa de Déu"), l'edifici sagrat dels musulmans situat a la Meca i vers el qual s'orienten per a pregar.
La pedra, que pot ser un meteorit o una tectita, fa aproximadament uns 30 cm de diàmetre i està situada a uns 1,5 m del nivell del sòl. Com que al llarg de la història s'ha trencat diverses vegades, els diferents fragments són mantinguts amb un marc d'argent.
Quan els pelegrins fan les set voltes al voltant del Kaba seguint el ritual (tawaf) del hajj, miren d'aturar-se i de besar la Pedra Negra, emulant el petó que, segons la tradició popular, va fer-li el profeta Muhàmmad. Si no ho aconsegueixen, a causa de la gentada present, li fan un signe de lluny cada cop que hi passen davant.
# Boyle (Mississipi)

Boyle és una població dels Estats Units a l'estat de Mississipi. Segons el cens del 2000 tenia 720 habitants.

## Demografia

Segons el cens del 2000, Boyle tenia 720 habitants, 268 habitatges, i 191 famílies. La densitat de població era de 275,2 habitants per km².
Dels 268 habitatges en un 38,1% hi vivien nens de menys de 18 anys, en un 41% hi vivien parelles casades, en un 23,9% dones solteres, i en un 28,4% no eren unitats familiars. En el 25,7% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,22.
Per edats la població es repartia de la següent manera: un 33,3% tenia menys de 18 anys, un 7,5% entre 18 i 24, un 27,5% entre 25 i 44, un 22,6% de 45 a 60 i un 9% 65 anys o més.
L'edat mediana era de 32 anys. Per cada 100 dones de 18 o més anys hi havia 89,7 homes.
La renda mediana per habitatge era de 26.429 $ i la renda mediana per família de 28.500 $. Els homes tenien una renda mediana de 25.625 $ mentre que les dones 30.104 $. La renda per capita de la població era de 15.181 $. Entorn del 19,5% de les famílies i el 27,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Boyle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Boyle». American Fact Finder. Oficina del Cens dels Estats Units, 12-01-2010.
# Riera de Merola

La Riera de Merola és un corrent fluvial de la comarca comarca del Berguedà, afluent del Llobregat per la dreta, Neix prop de Sant Joan de Montdarn, entre els termes de Viver i Serrateix i Casserres. Després de fer de termenal entre els termes de Viver i Serrateix i Puig-reig, desemboca al Llobregat poc abans de l'Ametlla de Merola. Té com a afluents, per la dreta, la riera de la Fou, el torrent de la Barraca i el torrent de Vilaferrans; i per l'esquerra la riera de Camadall, el torrent de Montoliu, el torrent de Filomera i el torrent de la Reia.

## Referències

* ↑ «ArcGIS Web Application». [Consulta: 27 juliol 2020].
* ↑ «riera de Merola | enciclopèdia.cat». [Consulta: 27 juliol 2020].
* ↑ «Nomenclàtor oficial de toponímia major de Catalunya - Puig-reig». Institut Cartogràfic i Geològic de Catalunya. Generalitat de Catalunya, 2017. Arxivat de l'original el 3 de gener 2020. [Consulta: 27 juliol 2020].
# Qian Du

    En aquest nom xinès, el cognom és Qian.
Qian Du (xinès tradicional: 錢杜; xinès simplificat: 钱杜; pinyin: Qián Dù), conegut també com a Xumei i Songhu, fou un pintor, poeta i cal·lígraf que va viure sota la dinastia Qing. Va néixer vers l'any 1764 (1763?) a Qiantang, actualment Hangzhou, província de Zhejiang i va morir el 1844, La seva família era benestant. Durant un temps va ser monjo. Era cosí del poeta i també pintor Qian Dong.
L'estil de Qian estava influït pel de Wang Meng, Yun Shouping i el de Weng Zhengming. Va pintar paisatges, figures humanes i flors. És autor de tractats sobre pintures.Entre les seves obres destaca Cabana en un camp de pruneres i Pavelló entre bambús a la muntanya Yushan. Es troben obres seves, a part del Museu d'Osaka (Japó), a l'Acadèmia d'Arts de Honolulu (Estats Units).

## Referències

* ↑ Biographical Dictionary of Chinese Women
* Part de la informació prové dels articles dedicats a aquest artista en llengua anglesa i francesa.

## Bibliografia

* Dictionnaire des peintres,sculpteurs, dessinateurs et graveurs (Dictionnaire Bénézit) d'Emmanuel Bénézit.
* Biographical Dictionary of Chinese Women (The Qing Period) de Lily Xiao Hong Lee. Pàg 152

## Enllaços externs

* http://www.visitprinceton.org/events/index.cfm?EventID=2916
* http://www.cernuschi.paris.fr/en/collections/snow-landscape Arxivat 2014-08-11 a Wayback Machine.
* http://honolulumuseum.org/art/exhibitions/11402-twiglight_chinese_paintings_eve_xinhai_revolution/
* http://www.artgallery.nsw.gov.au/collection/works/123.2000/
* http://www.china-on-site.com/pages/painter/1116.php Arxivat 2014-08-08 a Wayback Machine.
# Simó de Tebes

Simó de Tebes (en llatí Simon) fou un escriptor religiós grec romà d'Orient que segons Lleó Al·laci, que diu que era de l'orde dels predicadors, hauria escrit tres tractats defensant la doctrina de l'església llatina sobre la procedència de l'Esperit Sant del Fill i del Pare, en oposició a l'església ortodoxa grega.
Aquests tractats també foren atribuïts a Manuel Holòbel (diferent personatge de Manuel Holòbol), a Sofònies i a Joan Nomofilax. Al·laci l'anomena també Simó de Constantinoble, ciutat a la que s'hauria traslladat des de Tebes.
Va florir a l'entorn del 1400.

## Referències

* ↑ 22.Simon of Thebes a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 830-831
# Voltor de l'Himàlaia

El voltor de l'Himàlaia (Gyps himalayensis) és un típic voltor del Vell Món, per tant un gran rapinyaire d'hàbits necròfags, de la família dels accipítrids (Accipitridae). El seu estat de conservació es considera gairebé amenaçat.
Se' considera molt pròxim al voltor comú (Gyps fulvus).

## Morfologia

* Els adults fan 103 - 130 cm de llargària, amb una envergadura de 260 - 310 cm i un pes de 8 - 12 kg.
* Aspecte molt semblant al voltor comú, però més gran, essent el segon voltor del Vell Món més gros, únicament per darrere del voltor negre.

## Hàbitat i distribució

Viu a les muntanyes de l'Àsia central, criant en cingleres i penya-segats, al nord del Pakistan i de l'Índia, el Nepal, Bhutan, Tibet, oest de la Xina i el Pamir.

## Reproducció

Aquests voltors, majoritàriament sedentaris, viuen en colònies laxes. Ponen un únic ou.

## Alimentació

Com altres voltors és un carronyaire que s'alimenta principalment de restes d'animals morts que cerquen a les muntanyes i zones obertes.

## Referències

* ↑ «Voltor de l'Himàlaia». Cercaterm. TERMCAT, Centre de Terminologia. Rev. 20/02/2021 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022. [Consulta: 30 novembre 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 271. ISBN 978-84-16728-37-4.
* 1 2 BirdLife International. «Himalayan Griffon. Gyps himalayensis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 7 novembre 2022].
* ↑ «Himalayan Griffon Vulture». [Consulta: 19 desembre 2017].
* ↑ Distribució i justificació d'estatus Rev. 03-05-2011
# Nelídovo

Nelídovo (en rus: Нели́дово) és un poble de l'óblast d'Ivànovo, a Rússia, que en el cens del 2010 tenia 7 habitants.
# René Préval

René Préval (1943-2017) era el líder del Front de l'Espoir («Front de l'Esperança») a Haití. Va ser dues vegades president del país. El seu estil frugal i modest contrastava amb l'estil grandiós i imperial de molts líders haitians.
Va estudiar agronomia a l'escola superior d'agronomia de la ciutat de Gembloux à Bèlgica i va viure un temps a Nova York. En tornar a Haití va crear una fleca per a gent pobre, junts amb l'activista Michèle Pierre-Louis, la futura primera ministra. S'hi va trobar amb el sacerdot i activista Jean-Bertrand Aristide. Des del 1986 participa en el moviment democràtic contra el dictador Jean-Claude Duvalier dit «Baby Doc» (1951-2014). Sota la presidència d'Aristide el 1991 va esdevenir primer ministre, però pocs mesos després d'un cop militar, ambdós es van exiliar durant tres anys. Van tornar el 1994 després de l'operació militar estatunidenca Uphold Democracy. El 1996 Préval va succeir Aristide com a president fins a 2001. Després un govern erràtic i despòtic d'Aristide i un gover interí el 2006 va tornar a la presidència.
Després del terratrèmol del 12 de gener 2010, Préval recolzava la presència dels militars americans a Haití, malgrat que els Estats Units ja havien envaït l'illa en el passat., en contrast amb Aristide i molts membres del moviment Lavalas que denuncien les forces de l'ONU i els acusen de dur una campanya de repressió i violència tolerada pels Estats Units, França i el Canadà. Nogensmenys, el terratrèmol va ser un xoc personal que de vegades semblava incapacitar-lo i el 2011 va transmetre el poder a Michel Martelly que havia guanyat les eleccions amb 67,57% del vot. Tot i això, fins ara és l'únic president haitià que dues vegades va transmetre el poder a un successor elegit democràticament.
Després de la presidència es va retreure a la ciutat de Marmelade, on va participar en la creació d'una cooperativa, un centre educatiu i una fàbrica de sucs. Hi va morir amb 74 anys d'una insuficiència respiratòria, el 3 de març de 2017.

## Referències

* ↑ «René Préval». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 Deibert, Michael «René Préval obituary» (en anglès). The Guardian, 07-03-2017 [Consulta: 12 octubre 2020].
* ↑ Bunyan, Rachael «25 Years After 'Operation Uphold Democracy,' Experts Say the Oft-Forgotten U.S. Military Intervention Still Shapes Life in Haiti». Time, 24-09-2019.
* ↑ «Llibre Mundial de l'Agència d'Intel·ligència Central dels Estats Units d'Amèrica», 2000.
* ↑ «Una potent rèplica fa reviure el malson a Haití». El Punt, 21-01-2020.
* ↑ Préval, René; Guedj, Nicole «Bring on the red helmet brigade» (en anglès). The Guardian, 18-02-2010.
* ↑ «El cantant Michel Martelly és escollit president d'Haití». La Xarxa. [Consulta: 12 octubre 2020].
* ↑ «El cantant Michel Martelly, nou president d'Haití». Ara, 05-04-2011.
* ↑ «L'ancien président haïtien René Préval est mort de détresse respiratoire» (en francès). France Info, 25-05-2017.
# Vàlvula de bola

Una vàlvula de bola , coneguda també com de "esfera", és un mecanisme que serveix per a regular el flux d'un fluid canalitzat i es caracteritza pel fet que el mecanisme regulador situat a l'interior té forma d'esfera perforada.
S'obre mitjançant el gir de l'eix unit a l'esfera o bola perforada, de manera que permet el pas del fluid quan està alineada la perforació amb l'entrada i la sortida de la vàlvula. Quan la vàlvula està tancada, el forat estarà perpendicular a l'entrada i a la sortida. La posició de la maneta d'actuació indica l'estat de la vàlvula (oberta o tancada).
Aquest tipus de vàlvules no ofereixen una regulació tan precisa en ser de ¼ de volta. El seu avantatge és que la bola perforada permet la circulació directa en la posició oberta i talla el pas quan es gira la bola 90 ° i tanca el conducte.
Les vàlvules de bola manuals poden ser tancades ràpidament, el que pot produir un cop d'ariet. Per això i per evitar l'acció humana poden estar equipades amb un actuador ja sigui pneumàtic, hidràulic o motoritzat.
Atenent al nombre de connexions que té la vàlvula, pot ser de dues o tres vies.
Les vàlvules amb cos d'una sola peça són sempre de petita dimensió i pas reduït. Aquest tipus de construcció fa que la vàlvula tingui un preu reduït.
Les vàlvules amb cos de dues peces solen ser de pas estàndard. Aquest tipus de construcció permet la seva reparació.
Les vàlvules de tres peces permeten desmuntar fàcilment la bola , el seient o l' arbre, ja que estan situats a la peça central. Això facilita la neteja de sediments i el canvi de les parts deteriorades sense haver de desmuntar els elements que connecten amb la vàlvula.

## Imatges

* Vàlvula de bola Hastelloy
* Vàlvula de bola dúplex
* Vàlvula de bola d'acer inoxidable
* Vàlvules de bola dúplex
* Vàlvula de bola super dúplex
* Boles per a vàlvules de bola
* Perns per a vàlvules
* Bola d'una vàlvula de bola de titani
* Esquema de vàlvules de tres vies en T i en L.

## Referències

* ↑ Les característiques i usos de les vàlvules de bola.

## Vegeu també

* Vàlvula industrial
* Vàlvula de seient
* Vàlvula de camisa
* Vàlvula hidràulica
* Vàlvula de comporta
* Vàlvula d'alleujament de pressió
* Vàlvula antirretorn
* Vàlvula rotatòria
* Vàlvula tipus papallona
# Scarlet Holliday

Scarlet Holliday és un EP del grup japonès MONO. Es va posar a la venda en format digital el 25 de desembre de 2020. La banda va treure una edició limitada en vinil, el 4 de març de 2022, afegint el tema «Epilogue» als dos de la gravació original. Les discogràfiques que van publicar l'edició física van ser Temporary Residence, Pelagic Records, i New Noise.
Al mig de la pandèmia mundial de Covid-19, MONO va enregistrar als estudis Forty-4, un senzill amb els temes «Scarlet Holliday» i «First Winter». Els va posar a la venda en format digital a la seva pàgina de Bandcamp el Nadal de 2020. El llançament anava acompanyat d'un desig d'esperança per l'any nou.
El 4 de març de 2022, MONO va publicar en format físic una nova edició d'aquest àlbum que incloia la remescla que Steve Albini va fer dels dos temes originals, afegint a més una nova pista a les anteriors: «Epilogue».

## Referències

* ↑ «Mono To Release Expanded "Scarlet Holiday" EP» (en anglès). Theprp.com, 12-01-2022. [Consulta: 8 març 2022].
* ↑ Martin, Ryan. «The Test Drive: Mono - Scarlet Holliday + Tour Info» (en anglès). Jammerzine, 05-03-2022. [Consulta: 8 març 2022].
* ↑ Blue, Jeannie. «MONO – Scarlet Holliday (EP Review)» (en anglès). Cryptic Rock, 04-03-2022. [Consulta: 8 març 2022].
* ↑ Hoos, Kate. «Singles of the Week 1/14-1/20/22» (en anglès). Full Time Aesthetic, 24-01-2022. [Consulta: 8 març 2022].
# Simón

* No s'ha de confondre amb Simon.
Simón és el nom dels següents personatges:
* Àngel Simón Grimaldos (Manresa, 1957), enginyer i empresari català, president executiu del grup Agbar (Aigües de Barcelona)
* Edgardo Simón (Coronel Suárez, Buenos Aires, 1974), ciclista argentí
* Emili Simón i Padrós
* Héctor Simón Escudero (Llançà, 1984), futbolista català que ocupa la posició de migcampista
* Irma Simón Calvo (La Vall d'Uixó, 1949), política valenciana
* Jordi Simón Casulleras (Navàs, 1990), ciclista català professional des del 2011
* José Simón Díaz (Madrid, 1920 - 2012), bibliògraf i filòleg espanyol considerat un dels pioners de la bibliografia
* Julián Simón de la Torre (Madrid, 1956-Miranda de Ebro, 2015), polític espanyol
* Manuel Simón Cuervo (Oviedo, 1972), futbolista asturià que ocupava la posició de davanter format al planter de l'Oviedo
* María Simón (Montevideo, 1954), enginyera i política uruguaiana pertanyent al Front Ampli i ministra d'Educació i Cultura
* Roberto Simón Marina (Villanueva de la Serena, 1961), futbolista i entrenador extremeny
* Vicente Simón Foj (Sogorb, 1969), futbolista valencià que ocupava la posició de davanter
# Pedro María Segurola Inchausti

Pedro María Segurola Inchausti, més conegut com a Kepa Segurola (Legazpi, Guipúscoa, 15 de juliol de 1955) és un exjugador de bàsquet basc.

## Trajectòria

Va ingressar en les categories inferiors del FC Barcelona i posteriorment del Reial Madrid. Després de jugar en el Reial Madrid, tornaria al País Basc per jugar a l'Atlètic Sant Sebastià. Després fitxaria pel Saski Baskonia juntament amb Manu Moreno i Josean Querejeta. El seu últim equip seria el Club de Bàsquet Askatuak.

## Referències

* ↑ endesabasketlover Fijo en el baloncesto de Euskadi, consultat el març de 2017

## Enllaços externs

* Fitxa a ACB.COM
# Ni (kana)

En l'escriptura japonesa, els caràcters に (hiragana) i ニ (katakana) són dues mores o kanes que ocupen la 22a posició en el sistema modern d'ordenació alfabètica gojūon (五十音), entre な i ぬ; i el quart en el poema iroha, entre は i ほ. En la taula a la dreta, que segueix l'ordre gojūon (per columnes, i de dreta a esquerra), es troba en la cinquena columna (な行, «columna NA») i la segona fila (い段, «fila I»).
El caràcter に prové del kanji 仁, mentre que ニ prové de 二.

## Romanització

Segons els sistemes de romanització Hepburn modificat, Kunrei-shiki i Nihon-shiki, に, ニ es romanitzen com a «ni», encara que la pronúncia és palatalitzada /ɲi/ i, per tant, més semblant al català «nyi».

## Escriptura

* El caràcter に s'escriu amb tres glifs:
* Traç vertical de dalt avall i lleugerament corb que s'acaba torçant cap amunt.
* Traç horitzontal.
* Traç horitzontal sota del primer. Els dos últims traços s'escriuen igual que el caràcter hiragana こ.
* El caràcter ニ s'escriu amb dos glifs:
* Traç horitzontal.
* Traç horitzontal a sota del primer.

## Altres escriptures

| に / ニ en braille japonés | に / ニ en braille japonés | N + Yōon braille | N + Yōon braille | N + Yōon braille | N + Yōon braille | N + Yōon braille | N + Yōon braille |
| に / ニ ni | にい / ニー nī | にゃ / ニャ nya | にゃあ / ニャー nyā | にゅ / ニュ nyu | にゅう / ニュー nyū | にょ / ニョ nyo | にょう / ニョー nyō |
* Alfabet fonètic: 「日本のニ」 ("el ni de Nihon", on Nihon significa Japó)
* Codi Morse: －・－・

## Referències

* ↑ «escriptura japonesa». Gran Enciclopèdia Catalana. Barcelona: Grup Enciclopèdia Catalana.
* ↑ Bernabé, Marc. Japonès en vinyetes. Norma editorail, maig del 2005, p. 17-19 i 26-28. ISBN 84-9814-162-1.
* ↑ Gilhooly, Helen. Beginner's Japanese Script (en anglès). Teach Yourself, 2003. ISBN 978-0-340-86024-3.
* ↑ «Romanization of Japanese Kana – Modified Hepburn System» (pdf) (en anglès) p. 2. Government Digital Service (GDS) – The National Archives (Regne Unit), 01-10-2016.
* ↑ «Japanese Braille» (en anglès). Accessible Japan, 12-10-2015. [Consulta: 4 febrer 2024].
* ↑ Ohta, Satoru. «The Earliest Japanese Telecommunication Technology» (en anglès). IEEE Conference Publication. Institute of Electrical and Electronics Engineers (IEEE), 01-08-2017. DOI: 10.1109/histelcon.2017.8535723. [Consulta: 4 febrer 2024].

## Bibliografia

* López i Vidal, Lluc López i. L'escriptura japonesa. Editorial UOC, 2008. ISBN 978-84-9788-772-4.
* Nolla i Cabellos, Albert. L'escriptura en kanji (pdf). Barcelona: Universitat Oberta de Catalunya, p. 40.
# Robert de Troyes

* Aquest article tracta sobre el comte de Troyes del segle IX. Si cerqueu el comte consort del segle X, vegeu «Robert de Vermandois».
Robert I de Troyes dit Porte-carquois (? - octubre de 886) fou el Comte de Troyes. Era fill d'Eudes I, comte de Troyes, i Wandilmodis. Abat de Saint Loup de Troyes, és esmentat per primera vegada el 25 d'octubre 876, quan Carles el Calb va signar una carta de cessió del domini de Chaource. Va succeir al seu germà de Eudes II, comte de Troyes entre 876 i 880. Va ser assassinat en un enfrontament contra els vikings a l'est de París i el seu nebot Adalelme el succeí. Es va casar amb Gisela, filla de Lluís el Tartamut, rei de França, i Ansgarda, que van morir entre 879 i 884, sembla que sense tenir fills.

## Bibliografia

* Settipani, Christian. éd. Patrick van Kerrebrouck. La Préhistoire des Capétiens (Nouvelle histoire généalogique de l'auguste maison de France, vol. 1) (en francès). éd. Patrick van Kerrebrouck, 1993. ISBN 2-9501509-3-4.
* Édouard de Saint-Phalle, «Comtes de Troyes et de Poitiers au IXe siècle : histoire d'un double échec » a Onomastique et Parenté dans l'Occident médiéval, pàgs. 154-170
# Sant Jaume de Montagut

L'església de Sant Jaume de Montagut ubicada a Querol (Alt Camp), és un dels exemples singulars de l'arquitectura religiosa del gòtic català del segle xiv per la tipologia de la seva planta i solucions estructurals. Arquitectònicament és de planta rectangular, d'una sola nau de dos trams coberta de teula a dos vessants. Té set capelles que conformen un absis poligonal de set costats i coberta amb voltes de creueria. Les façanes tenen un predomini del ple sobre el buit, amb grans contraforts a la façana nord. A la façana sud hi ha dos campanars d'espadanya i la porta d'accés està formada per tres arcs de mig punt. La declaració de BCIN de juliol de 2013 defineix un entorn de protecció de l'església de Sant Jaume de Montagut té com a finalitat garantir la visibilitat del monument i protegir el subsòl donada la possible existència de restes arqueològiques.

## Referències

* ↑ «El Govern declara bé cultural d'interès nacional l'església de St. Jaume de Montagut (Querol) i el Pavelló dels Distingits i el teatre Fortuny "El círcol" (Reus)». Web. Generalitat de Catalunya, 2012. [Consulta: juny 2013].
# Punxaflors gorjanegre

El punxaflors gorjanegre (Diglossa brunneiventris) és un ocell de la família dels tràupids (Thraupidae).

## Hàbitat i distribució

Habita la selva pluvial i arbusts, normalment a prop de l'aigua, als Andes del nord de Colòmbia, Perú, extrem nord de Xile i l'oest de Bolívia.

## Referències

* ↑ «Punxaflors gorjanegre». Cercaterm. TERMCAT, Centre de Terminologia. Rev. 20/10/2022(català)
# Shutar Gardan

Shutar Gardan és una collada o pas de muntanya a l'Afganistan i el Pakistan que divideix les valls de Kuram i Logar. Era una posició important que dominava la carretera a Kabul, la possessió de la qual va permetre al general Sir F. Roberts el setembre de 1879, després de la massacre de Sir Louis Cavagnari, de forçar l'avanç fins a la capital afganesa i ocupar-la sense quasi oposició. L'ascens des del costat pakistanès és lleuger però des del costat afganès, a la vall de Logar, és molt escalonat.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Noël Foré

Noël Foré (Adegem, Maldegem, Flandes Oriental, 23 de desembre de 1932 - Gant, 16 de febrer de 1994) va ser un ciclista belga que fou professional entre 1956 i 1968. Durant aquests anys de professionalisme aconseguí més de 50 victòries, sent les més destacades una París-Roubaix, una Gant-Wevelgem i un Tour de Flandes. El 1959 guanyà la medalla de bronze al Campionat del món de ciclisme en ruta.
Té un monument en record seu a la ciutat d'Eeklo.

## Palmarès

* 1956
** Vencedor d'una etapa de la Volta als Països Baixos
* 1957
** 1r del Circuit de les Ardenes flamenques - Ichtegem
** 1r del Circuit Mandel-Lys-Escaut
** 1r a l'A través de Bèlgica
* 1958
** 1r de la Volta a Bèlgica i vencedor d'una etapa
** 1r de la Gant-Wevelgem
* 1959
** 1r de la París-Roubaix
** 1r de la Brussel·les-Ingooigem
** Medalla de bronze al Campionat del món de ciclisme en ruta
* 1962
** 1r de la Volta a Bèlgica
** Vencedor de 3 etapes de la París-Niça
* 1963
** 1r del Tour de Flandes
** 1r de la Kuurne-Brussel·les-Kuurne
** 1r al Gran Premi E3
** Vencedor d'una etapa i de la classificació per punts de la Volta a Bèlgica
* 1964
** 1r als Sis dies d'Anvers (amb Fritz Pfenninger i Peter Post)
* 1967
** 1r de la Volta a Colònia
** 1r de la Brussel·les-Meulebeke
** 1r del Circuit de Flandes Oriental
* 1968
** 1r de la Brussel·les-Meulebeke

### Resultats al Tour de França

* 1958. Abandona (15a etapa)
* 1963. Abandona (10a etapa)

### Resultats a la Volta a Espanya

* 1960. Abandona

## Enllaços externs

* Palmarès complet de Noël Foré (francès)
* Fitxa de Noël Foré